				|

		52014PC0324

			Предложение за РЕШЕНИЕ НА СЪВЕТА относно приемането на еврото от Литва на 1 януари 2015 г. /* COM/2014/0324 final - 2014/0170 (NLE) */

			   	ОБЯСНИТЕЛЕН
МЕМОРАНДУМ
1.           КОНТЕКСТ
НА
ПРЕДЛОЖЕНИЕТО
На 3 май
1998 г. Съветът
реши, че
Белгия,
Германия,
Ирландия,
Испания,
Франция,
Италия, Люксембург,
Нидерландия,
Австрия,
Португалия и
Финландия са
изпълнили
необходимите
условия за
приемане на
еврото на
1 януари 1999 г.
Дания и
Обединеното
кралство се
възползваха
от своето
право на
неучастие и
затова не
бяха
подложени на
оценка от
страна на
Съвета.
Гърция и
Швеция бяха
разглеждани
от Съвета
като държави
членки с дерогация.
На 19 юни 2000 г.
Съветът реши,
че Гърция е
изпълнила
необходимите
условия за
приемане на
еврото на 1
януари 2001 г.
Държавите,
които се
присъединиха
към Европейския
съюз на 1 май
2004 г. (Чешката
република,
Естония,
Кипър,
Латвия,
Литва,
Унгария,
Малта, Полша,
Словения и
Словакия), станаха
държави
членки с
дерогация по
член 4 от
съответния
акт за
присъединяване.
На 11 юли 2006 г.
Съветът реши,
че Словения е
изпълнила
необходимите
условия за
приемане на
еврото на 1
януари 2007 г.
България и
Румъния,
които се
присъединиха
към
Европейския
съюз на
1 януари 2007 г.,
станаха
държави членки
с дерогация
по член 5 от
съответния
акт за
присъединяване.
На 10 юли 2007 г.
Съветът реши,
че Кипър и
Малта са
изпълнили
необходимите
условия за
приемане на
еврото на
1 януари 2008 г.
На 8 юли 2008 г.
Съветът реши,
че Словакия е
изпълнила
необходимите
условия за
приемане на
еврото на 1
януари 2009 г. На 13
юли 2010 г.
Съветът реши,
че Естония е
изпълнила
необходимите
условия за
приемане на
еврото на 1
януари 2011 г.
Хърватия се
присъедини
към
Европейския
съюз на 1 юли
2013 г. и стана
държава
членка с дерогация
по член 5 от
Акта за
присъединяване.
На 9 юли 2013 г.
Съветът реши,
че Латвия е
изпълнила
необходимите
условия за
приемане на
еврото на 1
януари 2014 г.
В член 140,
параграф 1 от
Договора за
функционирането
на
Европейския
съюз
(„Договора“) се
предвижда, че
най-малко
веднъж на
всеки две години
или при
искане от
държава
членка с дерогация
Комисията и
Европейската
централна
банка (ЕЦБ)
трябва да
докладват на
Съвета
относно
напредъка на
държавите
членки с дерогация
при
изпълнението
на техните
задължения
във връзка с
постигането
на икономически
и паричен
съюз. Въз
основа на
своя доклад и
доклада на
ЕЦБ и в
съответствие
с процедурата,
определена в
член 140,
параграф 2 Комисията
следва да
представи на
Съвета предложение
за решение на
Съвета за
отмяна на
дерогацията
за държавите
членки, които
изпълняват
необходимите
условия.
Докладите
за
конвергенцията
на Комисията
и ЕЦБ бяха
оповестени
на 4 юни 2014 г. Те
включват
преглед на
съвместимостта
на националното
законодателство
на Литва,
включително
устройственият
закон на
националната
централна банка,
с членове 130 и 131
от Договора и
с устава на ЕСЦБ
и ЕЦБ. В
докладите
също така се
анализира
дали е
постигната
висока
степен на
устойчива
конвергенция
чрез
изпълнението
на
критериите
за
конвергенция
и се отчитат редица
други
фактори,
посочени в
член 140, параграф
1, последната
алинея от
Договора.
Съгласно
заключенията
в доклада за
конвергенция
на Комисията
Литва
изпълнява
условията за
приемане на
еврото.
На
основание на
своя доклад и
на този на
ЕЦБ
Комисията
прие приложеното
предложение
за решение на
Съвета за
отмяна на
дерогацията
за Литва,
считано от 1
януари 2015 г.
2.           РЕЗУЛТАТИ
ОТ
КОНСУЛТАЦИИТЕ
СЪС ЗАИНТЕРЕСОВАНИТЕ
СТРАНИ И
ОЦЕНКА НА
ВЪЗДЕЙСТВИЕТО
В
Икономическия
и финансов
комитет (ИФК)
и в Съвета по
икономическите
и
финансовите
въпроси/Еврогрупата
редовно се
провеждат
обсъждания
под различна
форма с
държавите
членки
относно
предизвикателствата
пред
икономическата
политика. Те
включват
неофициални
дискусии по
въпроси, които
са от особено
значение за
подготовката
за
евентуално
влизане в
еврозоната
(вкл. по
въпроси,
свързани с
политиката
по валутните
курсове). В
рамките на
конференции
и семинари
или по
конкретни
поводи се
провеждат
разговори с
представители
на академичните
среди и други
заинтересовани
групи.
Икономическите
промени в
еврозоната и
държавите
членки се
оценяват в
контекста на различни
процедури за
координиране
и надзор на
икономическата
политика
(по-конкретно
съгласно
член 121 от
Договора),
както и на редовно
извършваните
от Комисията
наблюдение и
анализ по
отношение на
промените в
отделните
държави и в
цялата
еврозона
(вкл.
прогнози,
периодични
публикации,
материали,
предоставяни
на ИФК и
Съвета по
икономическите
и финансовите
въпроси/Еврогрупата).
Въз основа на
принципа на
пропорционалност
и в съответствие
с
установената
практика се
смята, че не е
необходима
официална
оценка на
въздействието.
3.           ПРАВНИ
ЕЛЕМЕНТИ НА
ПРЕДЛОЖЕНИЕТО
3.1.        Правно
основание
Правното
основание на
настоящото
предложение
е член 140,
параграф 2 от
Договора, с
който се
установява
процедурата
за решение на
Съвета
относно приемането
на еврото и
за отмяна на
дерогацията
в
съответните
държави
членки.
Съветът
гласува по
предложението
на Комисията
след
консултация
с
Европейския
парламент,
след обсъждания
в
Европейския
съвет и след
получаването
на препоръка,
приета с
квалифицирано
мнозинство
от членовете
на Съвета,
представляващи
държавите
членки, чиято
парична
единица е
еврото.
3.2.        Субсидиарност
и
пропорционалност
Предложението
попада в
обхвата на
изключителната
компетентност
на Съюза.
Следователно
принципът на
субсидиарност
не се
прилага.
Настоящата
инициатива
не надхвърля
необходимото
за
постигането
на
заложената
цел и
следователно
отговаря на
принципа на пропорционалност.
3.3.        Избор
на правен инструмент
Решението
е
единственият
подходящ
нормативен
акт съгласно
член 140,
параграф 2 от
Договора.
4.           ОТРАЖЕНИЕ
ВЪРХУ
БЮДЖЕТА
Предложението
няма
отражение
върху бюджета
на Съюза.
2014/0170 (NLE)
Предложение
за
РЕШЕНИЕ
НА СЪВЕТА
относно
приемането
на еврото от
Литва на 1
януари 2015 г.

СЪВЕТЪТ
НА
ЕВРОПЕЙСКИЯ
СЪЮЗ,
като
взе предвид
Договора за
функционирането
на
Европейския
съюз, и
по-специално
член 140,
параграф 2 от
него,
като
взе предвид
предложението
на Европейската
комисия,
като
взе предвид
доклада на
Европейската
комисия[1],
като
взе предвид
доклада на
Европейската
централна
банка[2],
като
взе предвид
становището
на Европейския
парламент,
като
взе предвид
обсъжданията
в Европейския
съвет,
като
взе предвид
препоръката
на членовете
на Съвета,
представляващи
държавите
членки, чиято
парична единица
е еврото,
като
има предвид,
че:
(1)       Третият
етап на
икономическия
и паричен съюз
(ИПС) започна
на 1 януари 1999 г.
На своето заседание,
проведено на
3 май 1998 г. в
Брюксел, Съветът
в състав
държавни и
правителствени
ръководители
реши, че
Белгия, Германия,
Ирландия,
Испания,
Франция,
Италия, Люксембург,
Нидерландия,
Австрия,
Португалия и
Финландия са
изпълнили
необходимите
условия за
приемане на
еврото на
1 януари 1999 г.[3].
(2)       С
Решение 2000/427/EО[4]
Съветът реши,
че Гърция е
изпълнила
необходимите
условия за
приемане на
еврото на 1
януари 2001 г. С Решение
2006/495/EО[5]
Съветът реши,
че Словения е
изпълнила
необходимите
условия за
приемане на
еврото на 1 януари
2007 г. С Решение
2007/503/EО[6]
и Решение 2007/504/EО[7]
Съветът реши,
че Кипър и
Малта са
изпълнили
необходимите
условия за
приемане на
еврото на
1 януари 2008 г. С
Решение 2008/608/EО[8]
Съветът реши,
че Словакия е
изпълнила
необходимите
условия за
приемане на
еврото. С Решение
2010/416/EС[9]
Съветът реши,
че Естония е
изпълнила
необходимите
условия за
приемане на
еврото. С
Решение 2013/387/EС[10]
Съветът реши,
че Латвия е
изпълнила
необходимите
условия за
приемане на
еврото.
(3)       В
съответствие
с параграф 1
от Протокола
за някои
разпоредби,
отнасящи се
до Обединеното
кралство
Великобритания
и Северна
Ирландия,
приложен към
Договора за
създаване на
Европейската
общност
(„Договора за
ЕО“), Обединеното
кралство
уведоми
Съвета, че не
възнамерява
да премине
към третия
етап на ИПС
от 1 януари 1999 г.
Това
уведомление
не е променяно.
В
съответствие
с параграф 1
от Протокола
за някои
разпоредби
относно Дания,
приложен към
Договора за
ЕО, и
съгласно решението,
взето от
държавните и
правителствените
ръководители
в Единбург
през декември
1992 г., Дания
уведоми
Съвета, че
няма да
участва в
третия етап
на ИПС. Дания
не е поискала
започване на
процедурата
по член 140, параграф
2 от Договора
за
функционирането
на
Европейския
съюз
(„Договора“).
(4)       По
силата на
Решение 98/317/ЕО
на Швеция e
предоставена
дерогация по
член 139,
параграф 1 от
Договора. В
съответствие
с член 4 от
Акта за
присъединяване
от 2003 г.[11]
на Чешката
република,
Литва,
Унгария и
Полша е
предоставена
дерогация по
член 139, параграф
1 от Договора.
В
съответствие
с член 5 от Акта
за
присъединяване
от 2005 г.[12]
на България и
Румъния е
предоставена
дерогация по
член 139,
параграф 1 от
Договора. В
съответствие
с член 5 от
Акта за
присъединяване[13] на
Хърватия е
предоставена
дерогация по
член 139,
параграф 1 от
Договора.
(5)       Европейската
централна
банка (ЕЦБ) бе
учредена на 1 юли
1998 г.
Европейската
парична
система бе заменена
с валутен
механизъм,
чието
създаване бе
договорено с
Резолюция на
Европейския
съвет от
16 юни 1997 г. за
установяването
на валутен
механизъм на
третия етап
на икономическия
и паричен
съюз[14].
Процедурите
за валутния
механизъм на
третия етап
на икономическия
и паричен
съюз (ВМ II) бяха
определени в
Споразумението
от 16 март 2006 г.
между Европейската
централна
банка и
националните
централни
банки на
държавите
членки извън
еврозоната
за
определяне
на процедурите
за работа на
механизма на
обменните курсове
в третия етап
на
Икономическия
и паричен
съюз[15].
(6)       В
член 140,
параграф 2 от
Договора се
предвиждат
процедурите
за отмяна на
дерогацията
за съответните
държави
членки.
Най-малко веднъж
на всеки две
години или по
искане на
държава
членка с
дерогация Комисията
и ЕЦБ
докладват на
Съвета в
съответствие
с
процедурата,
предвидена в
член 140, параграф
1 от Договора.
(7)       При
необходимост
националните
законодателства
на държавите
членки,
включително устройствените
закони на
националните
централни
банки, се
адаптират с
цел да се гарантира
съвместимост
с членове 130 и 131
от Договора и
с устава на
Европейската
система на централните
банки и на
Европейската
централна
банка
(„устава на
ЕСЦБ и ЕЦБ“). В
докладите на
Комисията и
ЕЦБ се
съдържа
подробна оценка
на
съвместимостта
на
законодателството
на Литва с
членове 130 и 131
от Договора и
с устава на
ЕСЦБ и ЕЦБ.
(8)       В
съответствие
с член 1 от
Протокол № 13
относно
критериите
за
конвергенция,
посочени в
член 140 от Договора,
изпълнението
на критерия
за ценова
стабилност
по член 140,
параграф 1,
първо тире от
Договора
означава, че
в
съответната
държава
членка е
налице
устойчивост
на цените и
средният
темп на
инфлацията за
период от
една година
преди
осъществяването
на прегледа
на
резултатите
не превишава
с повече от 1,5
процентни
пункта темпа
на инфлация,
която
съществува в
трите държави
членки с
най-добри
резултати по
отношение на
ценовата
стабилност.
За целите на
критерия за
ценова
стабилност
инфлацията
се измерва с
помощта на
хармонизираните
индекси на
потребителските
цени,
определени в
Регламент
(ЕО) № 2494/95 на
Съвета[16].
За да се
оцени
изпълнението
на критерия
за ценова
стабилност,
инфлацията в
определена
държава членка
се измерва
чрез
процентното
изменение в
средноаритметичната
стойност на
дванадесет
месечни
индекса
спрямо
средноаритметичната
стойност на
дванадесет
месечни
индекса от
предходния
период. В
докладите на
Комисията и
ЕЦБ
референтната
стойност бе
изчислена
като
непретеглена
средноаритметична
стойност на
темповете на
инфлация на
трите държави
членки с
най-добри
резултати по
отношение на
ценовата
стабилност
плюс 1,5 процентни
пункта. За
едногодишния
период до април
2014 г.
изчислената
референтна
стойност за
инфлацията е
1,7 %, като трите
държави
членки с най-добри
резултати по
отношение на
ценовата
стабилност
са Латвия,
Португалия и
Ирландия с
темп на
инфлация
съответно 0,1 %,
0,3 % и 0,3 %. Оправдано
е от списъка
на държавите
членки с
най-добри
резултати да
бъдат
изключени
държавите
членки, чиито
темпове на
инфлация не
се смятат за
подходяща
референтна
стойност за
другите
държави членки.
В миналото
такива
случаи бяха
установени в
докладите за
конвергенцията
от 2004, 2010 и 2013 г. В
настоящия
момент е
целесъобразно
от списъка на
държавите
членки с
най-добри резултати
да се
изключат
Гърция,
България и Кипър[17]. За
изчисляването
на
референтната
стойност те
се заменят от
Латвия,
Португалия и
Ирландия — държавите
членки със следващите
по големина
най-ниски
средни темпове
на инфлация.
(9)       В
съответствие
с член 2 от
Протокол № 13
изпълнението
на критерия
за
състоянието
на консолидирания
държавен
бюджет
съгласно член
140, параграф 1,
второ тире от
Договора
означава, че
към момента
на прегледа
на
резултатите
по отношение
на
засегнатата
държава
членка няма
действащо
решение на
Съвета в
съответствие
с член 126,
параграф 6 от
Договора за
наличието на прекомерен
бюджетен
дефицит.
(10)     В
съответствие
с член 3 от
Протокол № 13
изпълнението
на критерия
за участие
във валутния
механизъм
(ВМ) на
Европейската
парична
система,
посочен в
член 140,
параграф 1,
трето тире от
Договора,
означава, че
най-малко
през последните
две години
преди
прегледа на
резултатите
държавата
членка е
спазвала
предвидените
във ВМ
нормални
граници на
отклонение
без голямо
напрежение.
По-конкретно,
през същия
период
държавата
членка не трябва
да е
извършвала
по своя
инициатива
девалвация
на
двустранния
централен
курс на своята
валута към
еврото. От 1
януари 1999 г. с ВМ
II се
установява
рамката за
оценяване на изпълнението
на критерия
за валутния
курс. При
оценяването
на
изпълнението
на този критерий
в своите
доклади
Комисията и
ЕЦБ са
проучили
двегодишния
период до 15
май 2014 г.
(11)     В
съответствие
с член 4 от
Протокол № 13
изпълнението
на критерия
за конвергенция
на лихвените
проценти
съгласно член
140, параграф 1,
четвърто
тире от
Договора означава,
че за период
от една
година преди
прегледа на
резултатите
дадена
държава членка
е имала
среден
номинален
дългосрочен
лихвен
процент,
който не
надвишава с
повече от два
процентни
пункта
лихвения
процент най-много
на трите
държави
членки с
най-добри
резултати по
отношение на
ценовата стабилност.
За целите на
критерия за
конвергенция
на лихвените
проценти са
използвани сравними
лихвени
проценти за
10-годишни
референтни
държавни
облигации. За
да се оцени
изпълнението
на критерия
за лихвените
проценти, в
докладите на
Комисията и
ЕЦБ е
използвана
референтна
стойност,
изчислена
като непретеглена
средноаритметична
стойност на
номиналните
дългосрочни
лихвени
проценти на трите
държави
членки с
най-добри
резултати по
отношение на
ценовата
стабилност,
плюс два
процентни
пункта.
Референтната
стойност е
въз основа на
дългосрочните
лихвени
проценти в
Латвия (3,3 %),
Ирландия (3,5 %) и
Португалия
(5,9 %) и в рамките
на
едногодишния
период до
април 2014 г. е
била 6,2 %.
(12)     В
съответствие
с член 5 от
Протокол № 13
данните,
използвани
при
сегашната
оценка на изпълнението
на
критериите
за
конвергенция,
се
осигуряват
от Комисията.
Комисията осигури
данните,
необходими
за
изготвянето
на
настоящото
предложение.
Бюджетните данни
бяха
осигурени от
Комисията
въз основа на
докладите на
държавите
членки до 1
април 2014 г. в
съответствие
с
Регламент (ЕО)
№ 479/2009 на Съвета[18].
(13)     Въз
основа на
докладите на
Комисията и
ЕЦБ относно
напредъка на
Литва при
изпълнението
на нейните
задължения
за
постигането
на
икономически
и паричен
съюз бяха
направени
следните
заключения:
а)      законодателството
на Литва,
включително устройственият
закон на
националната
централна
банка, е
съвместимо с
членове 130 и 131
от Договора и
с устава на
ЕСЦБ и ЕЦБ;
б)      по
отношение на
изпълнението
от страна на Литва
на
критериите
за
конвергенция,
посочени в
четирите
тирета на
член 140,
параграф 1 от
Договора:
–
средният
темп на
инфлация в
Литва през
годината до
април 2014 г. е бил
0,6 %, което е
много под
референтната
стойност и през
следващите
месеци
вероятно ще
се задържи
под нейното
равнище;
–
по
отношение на
Литва няма
действащо
решение на
Съвета за
наличието на
прекомерен дефицит,
като
бюджетният
дефицит за 2013 г.
е бил 2,1 % от БВП;
–
Литва
участва във
ВМ II от 28 юни 2004 г.;
При включването
във ВМ II
властите
едностранно
се задължиха
да поддържат
действащия
режим на валутен
борд в
рамките на
механизма.
През двегодишния
период,
предхождащ
настоящата
оценка,
курсът на
литаса не се
е отклонявал
от
централния
курс и не е
бил под
напрежение;
–
през
годината до
април 2014 г.
дългосрочният
лихвен
процент в
Литва е бил
средно 3,6 %,
което е под
референтната
стойност;
в)      предвид
оценката на
съвместимостта
на
законодателството
и изпълнението
на
критериите
за
конвергенция
и с оглед на
допълнителните
фактори
Литва изпълнява
необходимите
условия за
приемане на
еврото,
ПРИЕ
НАСТОЯЩОТО
РЕШЕНИЕ:
Член 1
Литва
изпълнява
необходимите
условия за приемане
на еврото.
Дерогацията
за Литва по
член 4 от Акта
за
присъединяване
от 2003 г. се
отменя, считано
от 1 януари 2015 г.
Член 2
Адресати
на
настоящото
решение са
държавите
членки.
Съставено
в Брюксел на […] година.
                                                                       За
Съвета
                                                                       Председател
[1]               ОВ [...] г.,
стр. [...].
[2]               ОВ [...] г.,
стр. [...].
[3]               Решение
1998/317/ЕО на
Съвета от 3
май 1998 г. в
съответствие
с член 109й,
параграф 4 от
Договора
(ОВ L 139, 11.5.1998 г.,
стр. 30).
[4]               Решение
2000/427/ЕО на
Съвета от 19
юни 2000 г. в
съответствие
с член 122,
параграф 2 от
Договора за
приемане от
Гърция на
единната
валута на 1
януари 2001 г. (ОВ
L 167, 7.7.2000 г., стр. 19).
[5]               Решение
2006/495/ЕО на
Съвета от 11
юли 2006 г. в
съответствие
с член 122,
параграф 2 от
Договора за
приемане от
Словения на
единната
валута на 1 януари
2007 г. (ОВ L 195, 15.7.2006 г.,
стр. 25).
[6]               Решение
2007/503/ЕО на
Съвета от 10
юли 2007 г. в
съответствие
с член 122,
параграф 2 от
Договора,
относно
приемането
на единната
валута от
Кипър на 1
януари 2008 г. (ОВ
L 186, 18.7.2007 г., стр. 29).
[7]               Решение
2007/504/ЕО на
Съвета от 10
юли 2007 г.
съгласно член
122, параграф 2 от
Договора
относно
приемането
на единната
валута от
страна на
Малта на 1
януари 2008 г. (ОВ
L 186, 18.7.2007 г., стр. 32).
[8]               Решение
2008/608/ЕО на
Съвета от 8
юли 2008 г. в съответствие
с член 122,
параграф 2 от
Договора относно
приемането
от страна на
Словакия на единната
валута на 1
януари 2009 г. (ОВ
L 195, 24.7.2008 г., стр. 24).
[9]               Решение
2010/416/ЕС на
Съвета от 13
юли 2010 г. в
съответствие
с член 140,
параграф 2 от
Договора
относно
приемането
на еврото от
Естония от 1
януари 2011 г. (ОВ L 196,
28.7.2010 г., стр. 24).
[10]             Решение
2013/387/ЕС на
Съвета от 9
юли 2013 г.
относно приемането
на еврото от
Латвия на 1
януари 2014 г. (ОВ L 195,
18.7.2013 г., стр. 24).
[11]             ОВ L 236, 23.9.2003 г.,
стр. 33.
[12]             ОВ L 157, 21.6.2005 г.,
стр. 203.
[13]             ОВ L 112, 24.4.2012 г.,
стр. 21.
[14]             ОВ С 236, 2.8.1997 г.,
стр. 5.
[15]             ОВ С 73, 25.3.2006 г,
стр. 21.
[16]             Регламент
(ЕО) № 2494/95 на
Съвета от 23
октомври 1995 г. относно
хармонизираните
индекси на
потребителските
цени (ОВ L 257, 27.10.1995 г.).
[17]             През
април 2014 г.
средният
темп на
инфлация за 12
месеца на
Гърция,
България и
Кипър е бил съответно
– 1,2 %, – 0,8 % и – 0,4 %, а
на
еврозоната —
– 1,0 %.
[18]             Регламент
(ЕО) № 479/2009 на
Съвета от 25
май 2009 г. за
прилагане на
Протокола за
процедурата
при
прекомерен
дефицит,
приложен към
Договора за
създаване на
Европейската
общност (ОВ L 145,
10.6.2009 г., стр. 1).


               ЕВРОПЕЙСКА КОМИСИЯ
            Брюксел, 2.6.2017
            COM(2017) 266 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за мобилизиране на средства от Европейския фонд за приспособяване към глобализацията във връзка съсзаявление EGF/2017/001 ES/Castilla y León — добив на суровини

               ОБЯСНИТЕЛЕН МЕМОРАНДУМ

               КОНТЕКСТ НА ПРЕДЛОЖЕНИЕТО

               1.Приложимите разпоредби за предоставяне на финансово участие от Европейския фонд за приспособяване към глобализацията (ЕФПГ) са определени в Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  1
                („Регламента за ЕФПГ“).

               2.На 20 януари 2017 г. Испания подаде заявление EGF/2017/001 ES/Castilla y León — добив на суровини за предоставяне на финансово участие от ЕФПГ във връзка с извършени съкращения
                  2
                в икономическия отрасъл от разделение 5 по Статистическата класификация на икономическите дейности в Европейската общност (NACE) Rev. 2 („Добив на каменни и лигнитни въглища“) в региона на ниво 2 по NUTS Castilla y León (ES41) в Испания.

               3.След оценка на заявлението Комисията заключи в съответствие с всички приложими разпоредби на Регламента за ЕФПГ, че условията за предоставяне на финансово участие от ЕФПГ са изпълнени.

               ОБОБЩЕНИ ДАННИ ЗА ЗАЯВЛЕНИЕТО

                        Заявление по ЕФПГ

                        EGF/2017/001 ES/Castilla y León — добив на суровини

                        Държава членка

                        Испания

                        Засегнат(и) регион(и) (ниво 2 по NUTS
                           3
                        )

                        Castilla y León (ES41)

                        Дата на подаване на заявлението

                        20 януари 2017 г.

                        Дата на потвърждението за получаване на заявлението

                        20 януари 2017 г.

                        Дата на искането за допълнителна информация

                        3 февруари 2017 г.

                        Срок за предоставяне на допълнителната информация

                        17 март 2017 г.

                        Срок за приключване на оценката

                        9 юни 2017 г.

                        Критерий за намеса

                        член 4, параграф 2 от Регламента за ЕФПГ

                        Сектор(и) на икономическа дейност

                        (разделение по NACE Rev. 2)
                           4

                        Разделение 5 (Добив на каменни и лигнитни въглища)

                        Брой на засегнатите предприятия

                        5

                        Референтен период (девет месеца):

                        1 февруари 2016 г. — 1 ноември 2016 г.

                        Общ брой на съкращенията

                        339

                        Общ брой на бенефициерите, отговарящи на критериите

                        339

                        Общ брой на бенефициерите от целевата група

                        339

                        Брой на младите хора от целевата група, които не работят и не са ангажирани в никаква форма на образование или обучение (NEET)

                        125

                        Бюджет за персонализирани услуги (EUR)

                        1 603 940

                        Бюджет за прилагането на ЕФПГ
                           5
                         (EUR)

                        66 500

                        Общ бюджет (EUR)

                        1 670 440

                        Финансово участие от ЕФПГ (60 %) (EUR)

                        1 002 264

               ОЦЕНКА НА ЗАЯВЛЕНИЕТО

               Процедура

               4.Испания подаде заявление EGF/2017/001 ES/Castilla y León — добив на суровини на 20 януари 2017 г., в срок от 12 седмици от датата, на която са били изпълнени критериите за намеса, определени в член 4 от Регламента за ЕФПГ. На същата дата Комисията потвърди получаването на заявлението, а на 3 февруари 2017 г. поиска допълнителна информация от Испания. Допълнителната информация бе предоставена в шестседмичен срок от датата на искането. Предвиденият 12-седмичен срок от датата на получаване на пълното заявление, в който Комисията следва да приключи оценката си за това дали то отговаря на условията за предоставяне на финансово участие, изтича на 9 юни 2017 г.

               Допустимост на заявлението

               Засегнати предприятия и бенефициери

               5.Заявлението се отнася до 339 работници, съкратени в икономически отрасъл от разделение 5 на NACE Rev. 2 („Добив на каменни и лигнитни въглища“)
                  6
               . Направените от предприятията съкращения са в региона на ниво 2 по NUTS Castilla y León (ES41).

                        Предприятия и брой на съкратените лица през референтния период

                        Hullera Vasco Leonesa S.A. (HVL)

                        227

                        Centro de Investigación y Desarrollo S.A. (CIDSA)

                        68

                        Hijos de Baldomero García S.A.

                        7

                        Minas del Bierzo Alto S.L.

                        8

                        Unión Minera del Norte S.A. (UMINSA)

                        29

                        Общ брой на предприятията: 5

                        Общ брой на съкратените лица:

                        339

                        Общ брой отговарящи на критериите работници:

                        339

               Критерии за намеса

               6.Испания подаде заявлението в съответствие с критериите за намеса, посочени в член 4, параграф 2 от Регламента за ЕФПГ, чрез който се въвежда дерогация от критериите по член 4, параграф 1, буква б), съгласно които е необходимо за референтен период от девет месеца в предприятия, извършващи дейност в един и същ икономически сектор, определен на равнището на разделенията на NACE Rev. 2, и разположени в един или два съседни региона на ниво 2 по NUTS, намиращи се в дадена държава членка, да са били съкратени най-малко 500 работници.

               7.Деветмесечният референтен период за заявлението започва на 1 февруари 2016 г. и приключва на 1 ноември 2016 г.

               Изчисляване на броя на съкращенията и на случаите на прекратяване на дейност

               8.Всички съкращения през референтния период са изчислени от датата на фактическото прекратяване на трудовия договор или изтичането на неговия срок.

               Бенефициери, отговарящи на критериите

               9.Общият брой на отговарящите на критериите бенефициери е 339 души.

               Връзка между съкращенията и големите структурни промени в моделите на световната търговия, произтичащи от глобализацията

               10.С цел да се установи връзката между съкращенията и големите структурни промени в моделите на световната търговия, произтичащи от глобализацията, Испания твърди, че европейската въгледобивна промишленост страда все повече от конкуренцията на по-евтини въглища от страни извън Европа.

               11.Производството на въглища на равнището на ЕС е спаднало рязко през периода 2005—2015 г. Ако през 2005 г. то е било 198,8 милиона т.н.е.
                  7
               , то през 2015 г. е 145,3 милиона т.н.е. — това представлява спад с 26,9 %. Производството на въглища не престава да намалява през периода 2005—2010 г. (-17,9 %), възстановява се през 2011 г. (+ 1,7 %) и отново започва постоянно да спада между 2012—2015 г. (-14,4 %). През същия период производството на въглища в световен мащаб е нараснало с 26,3 % — от 3 033,6 милиона т.н.е. през 2005 г. на 3 830,1 милиона т.н.е. през 2015 г. Това е довело до спад на пазарния дял на ЕС в производството на въглища в световен мащаб, който е намалял от 6,6 % през 2005 г. на 3,8 % през 2015 г.

               Производство на въглища в световен мащаб
                  (В милиони т.н.е.)

                        2005 г.

                        2006 г.

                        2007 г.

                        2008 г.

                        2009 г.

                        2010 г.

                        ЕС

                        198,8

                        193,2

                        187,0

                        178,9

                        167,9

                        165,6

                        В света

                        3 033,6

                        3 188,5

                        3 326,7

                        3 436,0

                        3 435,3

                        3 627,6

                        2011 г.

                        2012 г.

                        2013 г.

                        2014 г.

                        2015 г.

                        ЕС

                        168,4

                        167,7

                        157,3

                        150,3

                        145,3

                        В света

                        3 891,4

                        3 930,4

                        3 986,5

                        3 988,9

                        3 830,1

                        Източник: BP Statistical review
                           8

               12.Пазарът на въглища в Европа се характеризира с увеличаване на вноса и същевременно спад в производството. През 2010 г. вносът в ЕС надхвърли производството и ситуацията е такава и до днес. Освен това през периода 2010—2014 г. вносът нарасна с 16,5 % (от 230,9 милиона тона през 2010 г. на 268,9 милиона тона през 2014 г.).

               Внос на въглища в ЕС и Испания, 2010—2014 г.
                  (в милиона тона)

                        2010 г.

                        2011 г.

                        2012 г.

                        2013 г.

                        2014 г.

                        ЕС

                        230,9

                        245,2

                        262,1

                        267,0

                        268,9

                        Испания

                        12,5

                        16,5

                        22 6

                        14,0

                        17,1

               Източник: Datacomex, Ministerio de Economía y Competitividad.

               Внос на въглища в ЕС и Испания, 2010—2014 г.
                  (изменение в % спрямо предходната година)

                        2011 г.

                        2012 г.

                        2013 г.

                        2014 г.

                        ЕС

                        6,20

                        6,89

                        1,86

                        0,72

                        Испания

                        32,71

                        37,55

                        -38,57

                        21,94

               13.Обемът на вноса на въглища от държави извън ЕС се е увеличил паралелно със спада в цената на въглищата. Този спад в цените се дължеше главно на слабостта на световната икономика, съчетана с по-ниско търсене вследствие на спада в промишленото производство в Азия (основно Китай) и прекомерното предлагане в Китай, произтичащи от надпреварата за въглища през първото десетилетие на този век
                  9
               . Обезценяването спрямо щатския долар на валутата на главните износители на въглища
                  10
                допълнително доведе до намаляване на цените. По този начин продажната цена на въглищата в Европа намаля от 120 евро за тон (средата на 2011 г.) до 50 евро за тон (2015 г.)
                  11
               . Този ценови спад се оказа непечеливш за много въглищни мини и предизвика затварянето им.

               14.В Испания и производството, и вносът на въглища са следвали тенденция, подобна на тази на производството и вноса на въглища на равнището на ЕС. При все това и низходящата тенденция в производството, и възходящата тенденция във вноса в Испания са били по-резки. През периода 2010—2015 г. производството на въглища в Испания е намаляло с 63,3 % (от 8,35 на 3,06 милиона тона). Спадът в производството на въглища в Castilla y León — засегнатия от съкращенията регион — е още по-рязък (86,27 %). В сравнение с 2010 г., през 2014 г. вносът на въглища в Испания се е увеличил с 36,76 % (т.е. с 20 процентни пункта повече от увеличението на вноса на въглища в ЕС).

                        Производство на въглища (в милиони тона)

                        2010 г.

                        2011 г.

                        2012 г.

                        2013 г.

                        2014 г.

                        2015 г.

                        Испания

                        8,35

                        6,62

                        6,16

                        4,36

                        3,90

                        3,06

                        Castilla y León

                        2,45

                        1,85

                        1,56

                        0,95

                        1,04

                        0,41

               Източник: IRMC - Instituto para la restructuración de la minería del carbón.

                        Производство на въглища — изменение в % спрямо предходната година

                        2010 г.

                        2011 г.

                        2012 г.

                        2013 г.

                        2014 г.

                        2015 г.

                        Испания

                        -11,59

                        -20,73

                        -6,93

                        -29,16

                        10,58

                        -21,39

                        Castilla y León

                        -22,66

                        -24,35

                        -15,56

                        -39,13

                        9,29

                        -60,41

               15.Преобразуването и преориентирането на въгледобивния сектор в Испания през годините преди икономическата и финансовата криза имаше за цел да подпомогне дълготрайността на тези минни предприятия в по-добри условия на рентабилност. Не беше обаче възможно да се предвиди рязкото спадане на цените на въглищата (почти 60 %) вследствие на забавянето на икономическия растеж, което направи вътрешното производство на въглища нерентабилно. Броят на въгледобивните предприятия, извършващи дейност в Castilla y León, намаля с 25 %, тъй като спадът на цените и производството на въглища доведе до ликвидирането на десет от тези предприятия през периода 2010—2016 г.

               Въгледобивни предприятия в Castilla y León (2010—2016 г.)

               Събития, довели до съкращенията и до прекратяването на дейността

               16.Събитието, довело до съкращенията, е спадът в цените на въглищата на вътрешния пазар в резултат на ниските им цени на международните пазари вследствие на забавянето на икономическия растеж, наред с други причини. Понастоящем цените са такива, че вътрешното производство на въглища не е рентабилно. Това доведе до спад в местното производство на въглища (вече споменат по-горе) и до закриването на няколко въгледобивни обекта в резултат на съкращения.

               Обяснение за извънредните обстоятелства, оправдаващи допустимостта на заявлението

               17.Испания твърди, че макар в рамките на деветмесечния референтен период да са направени по-малко от 500 съкращения, това заявление следва да бъде приравнено на заявление съгласно член 4, параграф 1, буква б) от Регламента за ЕФПГ, тъй като територията, засегната от съкращенията, обхваща предимно отдалечени планински долини с малобройно население, до голяма степен зависимо от един-единствен икономически сектор. Поради това тя може да се разглежда като малък пазар.

               18.Територията, засегната от съкращенията, е въгледобивният район на Castilla y León, съставен от планински долини, разположени в Кантабрийските възвишения
                  12
               , в северната част на провинциите León и Palencia, и обхваща 81 града, икономически зависими от въгледобива (31 от които са силно зависими от него).

               Въгледобивни райони

                        Силно зависими от въгледобива райони

                        Умерено зависими от въгледобива райони

               19.Населението на въгледобивния район е 111 342 души, разпръснати на площ от около 8696 km2. Гъстотата на населението е много ниска — едва 12,8  жители/km2, далеч под средната национална стойност (92,1 жители/км²) или средната стойност за ЕС (117,5 жители/км²).

               20.Въгледобивният район се състои от градчета, 44 % от които са с 500 жители или по-малко. Само пет града, най-големите в района, имат между 5000 и 10 000 жители. Тези градове, често разпръснати в изолирани райони, имат проблеми с мобилността и връзката с висококапацитетните пътища, технологичната инфраструктура, развитието на промишлените зони и др. главно поради трудностите, свързани с планинските райони по принцип.

               21.Положението със заетостта във въгледобивните райони е много сложно. Данните относно безработицата може да доведат до заключението, че трудовата заетост се е подобрила от 2012 г. насам — най-лошата година от кризата. Реалността обаче е точно обратната. В района има нарастващ недостиг на работни места и ако броят на безработните лица е намалял през периода 2010—2015 г., то това се дължи на емиграцията на населението към региони в страната или чужбина, предлагащи по-добри перспективи за работа.

               22.През декември 2015 г. броят на безработните лица е бил с 1,03 % по-малко, отколкото през декември 2010 г., като населението в региона е намаляло с 8,5 % през същия период. Развитието на безработицата по възрастови групи през тези години показва рязък спад сред безработните във възрастовата група 25—44 години (-11 %) и дори още по-рязко (-33 %) в групата на лицата под 25 години. Същата тенденция се наблюдава в развитието на населението по възрастови групи. Най-голям спад се забелязва в групата на лицата под 25 години (-22 %), следвани от тази на лицата на възраст 25—44 години (17 %). Няма промяна в населението в групата на над 45-годишните (-0,08 %), а същевременно безработицата е нараснала с около 27 % в тази възрастова група
                  13
               .

                Очаквано въздействие на съкращенията върху местната, регионалната или националната икономика и заетостта

               23.Въпреки че през последните две години безработицата в Испания е намаляла, процентът ѝ все още е висок (18,6 %)
                  14
               .

               24.Освен това, тъй като въгледобивният район е малка и географски изолирана територия, 339 съкращения имат огромно влияние върху икономиката в региона, който в момента се мъчи да се справи със съкращенията в помощните отрасли на минната промишленост. Тези съкращения не са част от настоящото заявление, тъй като помощните отрасли не се намират в същото разделение на NACE (разделение 5, „Добив на каменни и лигнитни въглища“). Във въгледобивния район вече липсва предлагане на работни места поради развитието на въгледобивния сектор (спад в производството след увеличения внос) от последните години. Тези нови съкращения могат само да утежнят още повече ситуацията със заетостта в района.

               25.Тъй като въгледобивните дружества закриват дейността си, липсата на работни места води до вече споменатото по-горе намаляване на населението във въгледобивния район, което допълнително влошава риска от обезлюдяване на територията. Съкращенията, обхванати от това заявление, оказват допълнително отрицателно въздействие върху района, тъй като могат да подкопаят усилията, положени, за да се насърчи населението да остане в региона.

               Бенефициери от целевата група и предложени действия

               Бенефициери от целевата група

               26.Очаква се всички съкратени работници да вземат участие в мерките. По-долу е дадена разбивката на тези работници по пол, гражданство и възрастова група:

                        Категория

                        Брой
                           бенефициери от целевата група

                        Пол:

                        Мъже:

                        328

                        (96,8 %)

                        Жени:

                        11

                        (3,2 %)

                        Гражданство:

                        Граждани на държави — членки на ЕС:

                        339

                        (100,0 %)

                        Граждани на държави извън ЕС:

                        0

                        (0,0 %)

                        Възрастова група:

                        15—24 години:

                        0

                        (0,0 %)

                        25—29 години:

                        6

                        (1,8 %)

                        30—54 години:

                        326

                        (96,2 %)

                        55 — 64-годишни

                        7

                        (2,0 %)

                        над 64 години:

                        0

                        (0,0 %)

               27.Освен това Испания ще осигури персонализирани услуги, съфинансирани от ЕФПГ, на до 125 млади хора, които не работят и не са ангажирани в никаква форма на образование или обучение (NEET) на възраст до 30 години към датата на подаване на заявлението, тъй като всички от посочените в точка 5 съкращения са извършени в региона от ниво 2 по NUTS Castilla y León (ES41), който отговаря на установените критерии в рамките на инициативата за младежка заетост.

               28.Поради това общият прогнозен брой на бенефициерите от целевата група, които се очаква да участват в мерките, включително NEET, е 464 души.

               Допустимост на предложените действия

               29.Персонализираните услуги, които се предвижда да бъдат предоставени на съкратените работници и на NEET, включват следните действия:

               –Сесии за запознаване с мерките и информиране: Това е първата мярка, която ще бъде предложена на всички бенефициери от целевата група; тя включва: общи и индивидуални информационни сесии относно уменията и нуждите от обучения; сесии относно наличните програми за консултации и обучение; и относно помощите и стимулите, както и изготвяне на профил на уменията на работниците и на лична програма за реинтеграция на всеки участник.

               –През целия период на изпълнение ще бъдат осигурени професионално ориентиране и консултиране.

               –Съдействие при активно търсене на работа: тази мярка ще включва активно търсене на работа, включително възможности за заетост на местно и регионално равнище, и услуги за намиране на подходяща работа.

               –Обучение: тази мярка ще включва разнообразни курсове за обучение, като например: 1) Обучения за придобиване на интердисциплинарни умения и компетентности. Мярката ще включва семинари относно техники за търсене на работа, обучение за развитие на личностни и социални умения, обучения в областта на информационните и комуникационните технологии и чуждоезикови курсове. 2) Професионално обучение. Професионалното обучение ще се съсредоточи както в повишаване на уменията, които могат да бъдат от значение за работа в други икономически сектори (например при преквалифициране в пиротехници, експерти по взривни устройства и динамитаджии), така и в изграждането на умения, специфични за даден сектор или дадена професия, в сектори, в които съществуват възможности или се очаква да възникнат такива, като например обучение по туризъм и хотелиерство в селските райони, обучение, свързано с възстановяването на околната среда на въглищните басейни, повторното залесяване и озеленяването, обслужващ персонал в медико-социални дейности за хора в напреднала възраст, микология (обучение, свързано с диворастящи гъби, разпознаване на ядливите сортове, устойчиво бране на гъби, и др.). 3) Подготовка за тестове за признаване на уменията, придобити по време на професионалния опит.

               –Насърчаване на предприемачеството: Ще бъде предложен широк набор от мерки за подкрепа на съкратените работници, които възнамеряват да започнат свой собствен бизнес, като например 1) встъпителни модули, насочени към насърчаването на бизнес инициативи за самостоятелна заетост и разработването на бизнес идеи; 2) консултиране по проекти и инициативи, насочено към развиване, създаване и предоставяне на насоки за жизнеспособни бизнес проекти или проекти за самостоятелна заетост; 3) обучение, насочено към предприемачество, което обхваща различни етапи от предприемаческия процес, като се започне от основна информация или запознаване с основните аспекти и се стигне до по-сложни въпроси като планиране, провеждане на проучвания за осъществимост, изготвяне на бизнес планове и др.; 4) оказване на помощ при създаването на собствен бизнес: Тази мярка ще се състои в предоставяне на персонализирани услуги по наставничество през целия процес на започване на бизнес.

               –Подкрепа за новосъздадени дружества. Работниците, започващи свой собствен бизнес, ще получат до 15 000 EUR за покриване на началните разходи, инвестициите в активи и текущи разходи.

               –Стимули. Ще има най-различни стимули. 1) Стимули за участие. С цел насърчаване на участието в тези мерки работниците и NEET ще получат еднократна сума в размер на 150 EUR след три месеца на активно участие и завършване на най-малко една от мерките на изготвения за тях персонализиран пакет от мерки. 2) Финансово участие в пътните разходи. Работниците и NEET, които участват в мярка, провеждана извън града им на пребиваване, ще получат помощ за покриване на разходите за пътуване, равна на разходите за обществен транспорт от техния град до града, в който се провежда мярката. Ако поради липсата на подходящ междуградски обществен транспорт участниците трябва да се придвижват със собствени превозни средства, те ще получават по 0,19 EUR на километър. 3) Помощ за покриване на част от разходите на лицата, полагащи грижи за зависими лица. Работници и NEET, полагащи грижи за други лица (деца, възрастни хора или лица с увреждания), ще получат 15 EUR на ден за участие в мерките.  Целта е да се покрият допълнителните разходи, възникнали за работниците, полагащи грижи за зависими лица, при участието им в обучения или други мерки. 4) Надбавка за обучение. Участниците, които присъстват на 75 % и повече от обучителните курсове, предвидени в техния персонализиран план към заетост, ще получат надбавка за обучение след завършване на курс, чиято стойност ще варира в зависимост от броя на часовете на обучение. Надбавката ще варира от 100 EUR за кратки обучения (25—50 часа) до 600 EUR за курсове за обучение от 450 часа или повече. 5) Стимули за заетост: Месечна субсидия от 150 EUR за максимален период от шест месеца ще бъде отпускана на работниците, които се завръщат на работа. 6) Финансови стимули за работодатели: Това плащане е от полза за съкратените работници, като улеснява последващото им наемане на работа на временен или постоянен договор в друго предприятие. При наемане на работа на постоянен договор наемащото предприятие ще получи до 5000 EUR на работник, а на временен договор за срок от минимум 6 месеца — 1000 EUR на работник.

               30.Предложените действия, описани в настоящия документ, представляват активни мерки на пазара на труда в рамките на допустимите действия, посочени в член 7 от Регламента за ЕФПГ. Тези действия не заместват пасивните мерки за социална закрила.

               31.Испания предостави поисканата информация относно действията, които са задължителни за засегнатите предприятия по силата на националното законодателство или съгласно колективните споразумения. Тя потвърди, че финансовото участие от страна на ЕФПГ няма да замени тези действия.

               Прогнозен бюджет

               32.Общите прогнозни разходи са в размер на 1 670 440 EUR, като в тях се включват разходи за персонализирани услуги в размер на 1 603 940 EUR и разходи за дейности по подготовка, управление, информиране и популяризиране, контрол и докладване в размер на 66 500 EUR.

               33.Общият размер на поисканото финансово участие от ЕФПГ възлиза на 1 002 264 EUR (60 % от общите разходи).

                        Действия

                        Прогнозен брой участници

                        Прогнозни разходи за един участник
                        (в EUR)
                           15

                        Общо прогнозни разходи

                        (в EUR)
                           16

                        Персонализирани услуги (действия по член 7, параграф 1, букви а) и в) от Регламента за ЕФПГ)

                        Сесии за запознаване с мерките и информиране
                           (Programa de información y acogida)

                        464

                        328

                        152 240

                        Професионално ориентиране и консултиране
                           (Acciones de orientación y asesoramiento)

                        355

                        284

                        100 800

                        Съдействие при активно търсене на работа
                           (Acciones de intermediación y gestión)

                        270

                        333

                        90 000

                        Обучение
                           (Acciones de formación y requalificación profesional)

                        225

                        2183

                        491 100

                        Насърчаване на предприемачеството
                           (Programa de emprendimiento)

                        62

                        1315

                        81 500

                        Подкрепа за новосъздадени дружества

                        30

                        12 500

                        375 000

                        Междинен сбор (a):

                        Процент от пакета от персонализирани услуги

                        –

                        1 290 640

                        (80,47 %)

                        Помощи и стимули (действия по член 7, параграф 1, буква б) от Регламента за ЕФПГ)

                        Стимули
                           (Programa de incentivos)

                        280

                        1119

                        313 300

                        Междинен сбор (б):

                        Процент от пакета от персонализирани услуги:

                        –

                        313 300

                        (19,53 %)

                        Действия по член 7, параграф 4 от Регламента за ЕФПГ

                        1. Подготвителни дейности

                        –

                        18 000

                        2. Управление

                        –

                        28 500

                        3. Информиране и популяризиране

                        –

                        8000

                        4. Контрол и докладване

                        –

                        12 000

                        Междинен сбор (в):

                        Процент от общите разходи:

                        –

                        66 500

                        (3,98 %)

                        Общо разходи (а + б + в):

                        –

                        1 670 440

                        Участие на ЕФПГ (60 % от общия размер на разходите)

                        –

                        1 002 264

               34.Разходите за дейностите, определени в горната таблица като дейности по член 7, параграф 1, буква б) от Регламента за ЕФПГ, не надвишават 35 % от общия размер на разходите за съгласувания пакет от персонализирани услуги. Испания потвърди, че тези действия са обвързани с условието за активно участие на бенефициерите от целевата група в дейности по търсене на работа или обучение.

               35.Испания потвърди, че разходите за инвестиции за самостоятелна заетост, започване на стопанска дейност и придобиване от служителите няма да надхвърлят сумата от 15 000 EUR за бенефициер.

               Период на допустимост на разходите

               36.Испания е започнала да предоставя персонализираните услуги на бенефициерите от целевата група на 15 февруари 2017 г. Поради това разходите за действията са допустими за предоставяне на финансово участие от ЕФПГ през периода от 15 февруари 2017 г. до 15 февруари 2019 г. Разходите за действията, насочени към NEET, ще бъдат допустими за финансово участие до 31 декември 2017 г., както е предвидено в член 6, параграф 2 от Регламент (ЕС) № 1309/2013.

               37.Испания е започнала да извършва административни разходи по прилагането на ЕФПГ на 1 февруари 2017 г. Поради това разходите за дейности по подготовка, управление, информация и популяризиране, контрол и докладване ще бъдат допустими за финансово участие от ЕФПГ в периода от 1 февруари 2017 г. до 15 август 2019 г.

               Допълване с действия, финансирани с национални средства или със средства от Съюза

               38.Средствата за национално предварително финансиране или съфинансиране се отпускат от автономния регион Castilla y León.

               39.Испания потвърди, че описаните по-горе мерки, за които се предоставя финансово участие от ЕФПГ, няма да получат финансова подкрепа от други финансови инструменти на Съюза.

               Процедури за провеждане на консултации с бенефициерите от целевата група, с техни представители или със социалните партньори, както и със съответните органи на местно и регионално равнище

               40.Испания посочи, че координираният пакет от персонализирани услуги е бил изготвен в консултация със синдикални организации (UGT
                  17
                и CCOO
                  18
               ), CECALE
                  19
               , конфедерацията на бизнес асоциации на Castilla y León; ADE
                  20
                (регионалната агенция за икономическо развитие, иновации, финансиране и интернационализация на предприятията) и FAFECYL
                  21
                (обществена фондация към регионалните обществени служби по заетостта). Заявлението и съдържанието му бяха обсъдени със социалните партньори. За тази цел между юни и октомври 2016 г. бяха проведени шест заседания.

               Системи за управление и контрол

               41.Испания уведоми Комисията, че финансовото участие ще бъде управлявано и контролирано от същите органи, които управляват и контролират ЕСФ. ADE ще бъде междинното звено на управляващия орган.

               Ангажименти, поети от засегнатата държава членка

               42.Испания е предоставила всички необходими гаранции за това, че:

               –при достъпа до предложените действия и тяхното изпълнение ще се спазват принципите на равнопоставеност и недискриминация;

               –са спазени изискванията, определени в националното законодателство и в законодателството на ЕС относно колективните съкращения;

               –когато дружеството, извършило съкращенията, е продължило дейността си след освобождаването на работниците, то е спазило своите правни задължения във връзка със съкращенията и е предприело съответните действия във връзка с работниците си;

               –за предложените действия няма да бъде получена финансова помощ от други фондове или финансови инструменти на Съюза и няма да бъде допуснато дублиране на финансирането;

               –предложените действия ще допълват действия, финансирани от структурните фондове;

               –финансовото участие от ЕФПГ ще бъде съобразено с процедурните и материалноправните разпоредби на Съюза относно държавните помощи.

               ОТРАЖЕНИЕ ВЪРХУ БЮДЖЕТА

               Бюджетно предложение

               43.В съответствие с предвиденото в член 12 от Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020
                  22
                ЕФПГ не може да надхвърля максимален годишен размер от 150 милиона евро (по цени от 2011 г.).

               44.След като проучи заявлението с оглед на условията, определени в член 13, параграф 1 от Регламента за ЕФПГ, и като отчете броя на бенефициерите от целевата група, предложените действия и прогнозните разходи, Комисията предлага да бъдат мобилизирани средства от ЕФПГ в размер на 1 002 264 EUR, което представлява 60 % от общите разходи за предложените действия, за предоставяне на финансово участие по заявлението.

               45.Предложеното решение за мобилизиране на средства от ЕФПГ ще бъде взето съвместно от Европейския парламент и от Съвета в съответствие с предвиденото в точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  23
               .

               Свързани законодателни актове

               46.Едновременно с предложението за решение за мобилизиране на средства от ЕФПГ Комисията ще представи на Европейския парламент и на Съвета предложение за прехвърляне на сумата от 1 002 264 EUR към съответния бюджетен ред.

               47.Едновременно с приемането на настоящото предложение за решение за мобилизиране на средства от ЕФПГ Комисията ще приеме решение за предоставяне на финансово участие посредством акт за изпълнение, който ще влезе в сила на датата, на която Европейският парламент и Съветът приемат предложеното решение за мобилизиране на средства от ЕФПГ.

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за мобилизиране на средства от Европейския фонд за приспособяване към глобализацията във връзка със
                  заявление EGF/2017/001 ES/Castilla y León — добив на суровини

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Регламент (EС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  24
               , и по-специално член 15, параграф 4 от него,

               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  25
               , и по-специално точка 13 от него,

               като взеха предвид предложението на Европейската комисия,

               като имат предвид, че:

               (1)Европейският фонд за приспособяване към глобализацията (ЕФПГ) е създаден с цел оказване на подкрепа на съкратени работници и самостоятелно заети лица, чиято дейност е прекратена в резултат на големи структурни промени в моделите на световната търговия вследствие на глобализацията, в резултат на продължаване на световната финансова и икономическа криза или в резултат на нова световна финансова и икономическа криза, както и с цел подпомагане на тяхната реинтеграция на пазара на труда.

               (2)В съответствие с предвиденото в член 12 от Регламент (ЕС, Евратом) № 1311/2013 на Съвета
                  26
                ЕФПГ не може да надхвърля максимален годишен размер от 150 милиона евро (по цени от 2011 г.).

               (3)На 20 януари 2017 г. Испания подаде заявление за мобилизиране на средства от ЕФПГ във връзка с извършени съкращения в икономическия отрасъл от разделение 5 по Статистическата класификация на икономическите дейности в Европейската общност (NACE) Rev. 2 („Добив на каменни и лигнитни въглища“) в региона на ниво 2 по номенклатурата на териториалните единици за статистически цели (NUTS)
                  27
                Castilla y León (ES41) в Испания. То беше допълнено с още информация в съответствие с член 8, параграф 3 от Регламент (ЕС) № 1309/2013. Заявлението отговаря на изискванията за определяне на финансово участие от ЕФПГ, установени в член 13 от Регламент (ЕС) № 1309/2013.

               (4)В съответствие с член 6, параграф 2 от Регламент (ЕС) № 1309/2013 Испания е решила да предостави съфинансирани от ЕФПГ персонализирани услуги и за 125 млади хора, които не работят и не са ангажирани в никаква форма на образование или обучение (NEET).

               (5)В съответствие с член 4, параграф 2 от Регламент (ЕС) № 1309/2013 заявлението на Испания се счита за допустимо, тъй като съкращенията имат сериозно отражение върху заетостта и местната икономика.

               (6)Поради това, за да бъде удовлетворено подаденото от Испания заявление, следва да бъдат мобилизирани средства за предоставяне на финансово участие от ЕФПГ в размер на 1 002 264 EUR.

               (7)За да се сведе до минимум времето, необходимо за мобилизиране на средства от ЕФПГ, настоящото решение следва да се прилага от датата на приемането му,

               ПРИЕХА НАСТОЯЩОТО РЕШЕНИЕ:

               Член 1

               В рамките на общия бюджет на Съюза за финансовата 2017 година от Европейския фонд за приспособяване към глобализацията се мобилизират средства за предоставяне на сумата от 1 002 264 EUR под формата на бюджетни кредити за поети задължения и бюджетни кредити за плащания.

               Член 2

               Настоящото решение влиза в сила в деня на публикуването му в Официален вестник на Европейския съюз. То се прилага от [датата на приемането му]*.

                  28Съставено в Брюксел на  година.

                  За Европейския парламент
                        За Съвета

                  Председател
                        Председател

                     (1)
                  ОВ L 347, 20.12.2013 г., стр. 855.

                     (2)
                  По смисъла на член 3 от Регламента за ЕФПГ.

                     (3)
                  Регламент (ЕС) № 1046/2012 на Комисията от 8 ноември 2012 г. за прилагане на Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) по отношение на предоставянето на динамичните редове според новото регионално деление (ОВ L 310, 9.11.2012 г., стр. 34).

                     (4)
                  OВ L 393, 30.12.2006 г., стр. 1.

                     (5)
                  В съответствие с член 7, параграф 4 от Регламент (EС) № 1309/2013.

                     (6)
                  Това е първото заявление във връзка със съкращения в сектора за добив на каменни и лигнитни въглища.

                     (7)
                  Тон/тонове нефтен еквивалент, съкратено т.н.е., е стандартизирана мерна единица за енергия, по правило равна на приблизителното количество енергия, което може да бъде извлечено от един тон суров нефт. Това е стандартизирана единица, която съответства на долна топлина на изгаряне от 41 868 kJ/kg и може да се използва за съпоставяне на енергия от различни източници.

                     (8)
                  www.bp.com

                     (9)
                  Инвестициите във въгледобивния капацитет по време на петгодишния план за периода 2006—2010 г. са били 2,5 пъти по-високи, отколкото в цялата досегашна история на КНР.

                     (10)
                  Челната петица най-големи износители на въглища в света са Индонезия, Австралия, Русия, САЩ и Колумбия.

                     (11)
                  Средносрочен доклад за пазара на въглища, 2015 г., ОИСР/МАЕ. www.iea.org

                     (12)
                  Кантабрийските възвишения се простират на територия, обхващаща над 300 км, в Северна Испания, от западната граница на Пиренеите до галицийския масив в Галиция, по протежението на кантабрийското крайбрежие. Те прокарват ясна граница между простиращата се на север „зелена Испания“ и сухото централно плато.

                     (13)
                  Източник: Изготвено от ADE с данни на SEPE (безработица) и на Consejería de Economía y Hacienda de la Junta de Castilla y León (население).

                     (14)
                  Данни Q4, 2016 г. http://www.datosmacro.com/paro-epa/espana

                     (15)
                  За да се избегне използването на десетични запетаи, прогнозните разходи за един работник са закръглени. Закръгляването няма отражение върху общите разходи за всяка мярка, които остават същите като в заявлението, подадено от Испания.

                     (16)
                  Общата сума не съвпада напълно поради закръгляването.

                     (17)
                  Unión Regional de Trabajadores de Castilla y León (UGT).

                     (18)
                  Unión sindical de Comisiones obreras de Castilla y León (CCOO).

                     (19)
                  Confederación de Organizaciones Empresariales de Castilla y León (CECALE).

                     (20)
                  Agencia de Innovación y Financiación Empresarial de Castilla y León (ADE).

                     (21)
                  Fundación para el Anclaje Empresarial y para el Empleo de Castilla y León (FAFECYL).

                     (22)
                  ОВ L 347, 20.12.2013 г., стр. 884.

                     (23)
                  ОВ С 373, 20.12.2013 г., стр. 1.

                     (24)
                  ОВ L 347, 20.12.2013 г., стр. 855.

                     (25)
                  ОВ С 373, 20.12.2013 г., стр. 1.

                     (26)
                  Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).

                     (27)
                  Регламент (ЕС) № 1046/2012 на Комисията от 8 ноември 2012 г. за прилагане на Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) по отношение на предоставянето на динамичните редове според новото регионално деление (ОВ L 310, 9.11.2012 г., стр. 34).

                     (28)
                   Датата да се попълни от Парламента преди публикуването в ОВ.


               ЕВРОПЕЙСКА КОМИСИЯ
            Брюксел, 8.2.2017
            COM(2017) 64 final
            2017/0020(NLE)
            Предложение за
            РЕШЕНИЕ НА СЪВЕТА
            относно позицията, която да бъде приета от името на Европейския съюз в рамките на Съвместния комитет ЕС — Мексико във връзка с измененията на приложение III към Решение № 2/2000 на Съвместния съвет ЕО — Мексико от 23 март 2000 г. по отношение на определението на понятието „продукти с произход“ и методите за административно сътрудничество

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

                  Споразумението за икономическо партньорство, политическа координация и сътрудничество между Европейската общност и нейните държави членки, от една страна, и Мексиканските съединени щати, от друга страна, беше подписано в Брюксел на 8 декември 1997 г. Разпоредбите за либерализиране на търговията са изложени в Решение № 2/2000 на Съвместния съвет ЕО — Мексико, създаден по силата на Споразумението (наричано по-долу „Решение № 2/2000“).

                  В приложение III към Решение № 2/2000 на Съвместния съвет ЕО — Мексико, отнасящо се до определението на понятието „продукти с произход“ и методите за административно сътрудничество, са установени правилата за произход на продуктите, произхождащи от територията на страните по Споразумението.

                  Европейският съюз е в митнически съюз с Княжество Андора за продуктите, включени в глави 25—97 от Хармонизираната система, и с Република Сан Марино — за всички продукти. По силата на този митнически съюз, когато се въвеждат в Андора и в Сан Марино, стоките с произход от Мексико се ползват от преференциално третиране съгласно Споразумението между ЕС и Мексико.

                  Беше постигнато споразумение, че Мексико ще започне да приема продуктите, включени в глави 25—97 от Хармонизираната система и с произход от Княжество Андора, както и продуктите с произход от Република Сан Марино, като продукти с произход от ЕС по смисъла на приложение III към Решение № 2/2000.

                  Беше постигнато споразумение с Мексико, че Решение № 1/2017 на Съвместния комитет ЕС — Мексико следва да бъде изменено с цел да бъдат удължени безсрочно специфичните правила за някои химични продукти от позиции 2914 и 2915 по Хармонизираната система, съдържащи се в посоченото решение. Тези действия са в съответствие с подхода, следван при текущото осъвременяване на Споразумението между ЕС и Мексико по отношение на специфичните правила за произход на продуктите.

               •Съгласуваност с действащите разпоредби в тази област на политиката

                  В споразуменията за свободна търговия между Европейския съюз и трети държави на Андора и Сан Марино се предоставя реципрочност, която позволява продуктите с произход от посочените две държави да бъдат третирани като продукти с произход от Европейския съюз. Тази реципрочност вече ще се прилага и по отношение на Мексико.

               •Съгласуваност с другите политики на Съюза

                  Не е приложимо.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

                  Тъй като предложението се отнася до търговската политика на Европейския съюз, подходящото правно основание е член 207, параграф 4, първа алинея във връзка с член 218, параграф 9 от Договора за функционирането на Европейския съюз.

               •Субсидиарност (при неизключителна компетентност)

                  Предложението е от изключителната компетентност на Европейския съюз. Следователно принципът на субсидиарност не се прилага.

               •Пропорционалност

                  Предложението не надхвърля рамките на необходимото или целесъобразното за постигането на очакваните резултати.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО

               •Консултации със заинтересованите страни

                  Не е приложимо. Настоящото предложение въвежда изменения с цел актуализиране на предишен текст.

               •Оценка на въздействието

                  Настоящото предложение въвежда изменения в действащо двустранно търговско споразумение. Няма други варианти за разглеждане.

               4.ОТРАЖЕНИЕ ВЪРХУ БЮДЖЕТА

                  Потенциалното въздействие върху бюджета е загуба на собствените ресурси от мита в размер на около 5 милиона евро годишно.

               5.ДРУГИ ЕЛЕМЕНТИ

                  Няма.

               2017/0020 (NLE)

               Предложение за

               РЕШЕНИЕ НА СЪВЕТА

               относно позицията, която да бъде приета от името на Европейския съюз в рамките на Съвместния комитет ЕС — Мексико във връзка с измененията на приложение III към Решение № 2/2000 на Съвместния съвет ЕО — Мексико от 23 март 2000 г. по отношение на определението на понятието „продукти с произход“ и методите за административно сътрудничество

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, във връзка с член 218, параграф 9
                  1
                от него,

               като взе предвид предложението на Европейската комисия,

               като има предвид, че:

               (1)В приложение III към Решение № 2/2000 на Съвместния съвет ЕО — Мексико от 23 март 2000 г.
                  2
                са установени правилата за произход на продуктите, произхождащи от територията на страните по Споразумението. Член 38 позволява на Съвместния комитет ЕС — Мексико да изменя приложение III към Решение № 2/2000.

               (2)Европейският съюз е в  митнически съюз с Княжество Андора за продуктите, включени в глави 25—97 от Хармонизираната система, и с Република Сан Марино за глави 1—97 от Хармонизираната система. Този митнически съюз позволява стоките с произход от Мексико да се ползват от преференциално третиране съгласно Решение № 2/2000, когато се изнасят и за Андора и Сан Марино.

               (3)Беше постигнато споразумение, че Мексико ще приема продуктите, включени в глави 25—97 от Хармонизираната система и с произход от Княжество Андора, както и продуктите, включени в глави 1—97 от Хармонизираната система и с произход от Република Сан Марино, като продукти с произход от ЕС по смисъла на приложение III към Решение № 2/2000.

               (4)Към приложение III към Решение № 2/2000 следва да бъде добавено ново допълнение VI, което да позволи при внос от Мексико посочените продукти да се третират като продукти с произход от Съюза и в което да се установят разпоредби относно прилагането на приложение III към същите продукти.

               (5)В съвместна декларация V
                  3
                към Решение № 2/2000 на Съвместния съвет ЕО — Мексико
                  4
               , създаден по силата на Споразумението за икономическо партньорство, политическа координация и сътрудничество между Европейската общност и нейните държави членки, от една страна, и Мексиканските съединени щати, от друга страна, подписано в Брюксел на 8 декември 1997 г.
                  5
               , се предвижда, че Съвместният комитет ЕС — Мексико, създаден с посоченото споразумение, трябва да преразгледа необходимостта от удължаване на срока 30 юни 2003 г. за прилагане на правилата за произход, съдържащи се в бележки 2 и 3 от допълнение II, буква а) към приложение III към Решение № 2/2000. Това преразглеждане се отнася до специфичните за продуктите правила в допълнение II към приложение III към Решение № 2/2000 за някои химични продукти от позиции 2914 и 2915 по Хармонизираната система.

               (6)На XX/XX/2017 г. Съвместният комитет прие Решение № 1/2017, с което за четвърти път се удължава срокът на прилагане на специфичните правила за произход за някои химични продукти от позиции 2914 и 2915 по Хармонизираната система. Решение № 1/2017 се прилага до 31 декември 2019 г.

               (7)Счита се за уместно прилагането на специфичните правила за произход, установени в приложение I към Решение № 1/2017, да се удължи безсрочно, тъй като те са в съответствие с принципите за осъвременяване на Споразумението между Мексико и Европейския съюз,

               ПРИЕ НАСТОЯЩОТО РЕШЕНИЕ:

               Член 1

               1. Позицията, която да бъде приета от името на Европейския съюз в рамките на Съвместния комитет Европейски съвет — Мексико във връзка с измененията на Решение № 2/2000 на Съвместния съвет ЕО — Мексико и с Решение № 1/2017 на Съвместния комитет ЕС — Мексико, се основава на проекта на решение на Съвместния комитет Европейски съюз — Мексико в приложение към настоящото решение.

               2. Представителите на Съюза в Съвместния комитет Европейски съюз — Мексико могат да одобрят незначителни промени в проекта на решение на Съвместния комитет Европейски съюз — Мексико, посочен в параграф 1, без да е необходимо допълнително решение на Съвета.

               Член 2

               След приемането му Решението на Съвместния комитет Европейски съюз — Мексико във връзка с измененията на приложение III към Решение № 2/2000 на Съвместния съвет ЕО — Мексико от 23 март 2000 г., се публикува в Официален вестник на Европейския съюз.

               Съставено в Брюксел на  година.

                     За Съвета

                     Председател

               ЗАКОНОДАТЕЛНА ФИНАНСОВА ОБОСНОВКА

               1.РАМКА НА ПРЕДЛОЖЕНИЕТО/ИНИЦИАТИВАТА

               1.1.Наименование на предложението/инициативата

               1.2.Съответни области на политиката в структурата на УД/БД

               1.3.Естество на предложението/инициативата

               1.4.Цели

               1.5.Мотиви за предложението/инициативата

               1.6.Срок на действие и финансово отражение

               1.7.Предвидени методи на управление

               2.МЕРКИ ЗА УПРАВЛЕНИЕ

               2.1.Правила за мониторинг и докладване

               2.2.Система за управление и контрол

               2.3.Мерки за предотвратяване на измами и нередности

               3.ОЧАКВАНО ФИНАНСОВО ОТРАЖЕНИЕ НА ПРЕДЛОЖЕНИЕТО/ИНИЦИАТИВАТА

               3.1.Съответни функции от многогодишната финансова рамка и разходни бюджетни редове

               3.2.Очаквано отражение върху разходите

               3.2.1.Обобщение на очакваното отражение върху разходите

               3.2.2.Очаквано отражение върху бюджетните кредити за оперативни разходи

               3.2.3.Очаквано отражение върху бюджетните кредити за административни разходи

               3.2.4.Съвместимост с настоящата многогодишна финансова рамка

               3.2.5.Участие на трети страни във финансирането

               3.3.Очаквано отражение върху приходите

               ЗАКОНОДАТЕЛНА ФИНАНСОВА ОБОСНОВКА

               1.РАМКА НА ПРЕДЛОЖЕНИЕТО/ИНИЦИАТИВАТА

               1.1.Наименование на предложението/инициативата

                  Решение на Съвета относно позицията, която да бъде приета от името на Европейския съюз в рамките на Съвместния комитет ЕС — Мексико във връзка с измененията на приложение III към Решение № 2/2000 на Съвместния съвет ЕО — Мексико от 23 март 2000 г. относно определението на понятието „продукти с произход“ и методите на административно сътрудничество

               1.2.Съответни области на политиката в структурата на УД/БД
                  6

                  Приходен бюджетен ред: глава 12 (Мита и други задължения, посочени в член 2, параграф 1, буква а) от Решение 2007/436/ЕО, Евратом)

               1.3.Естество на предложението/инициативата

               ◻ Предложението/инициативата е във връзка с нова дейност

               ◻ Предложението/инициативата е във връзка с нова дейност след пилотен проект/подготвителна дейност
                  7

               ☒ Предложението/инициативата е във връзка с продължаване на съществуваща дейност

               ◻ Предложението/инициативата е във връзка с дейност, пренасочена към нова дейност

               1.4.Цели

               1.4.1.Многогодишни стратегически цели на Комисията, за чието изпълнение е предназначено предложението/инициативата

                  Не е приложимо

               1.4.2.Конкретни цели и съответни дейности във връзка с УД/БД

                  Конкретна цел №

                  Не е приложимо

                  Съответни дейности във връзка с УД/БД

                  Мита

               1.4.3.Очаквани резултати и отражение

               Да се посочи въздействието, което предложението/инициативата следва да окаже по отношение на бенефициерите/целевите групи.

                  Търговията между Мексико и ЕС с посочените химични продукти от позиции 2914 и 2915 по ХС (Хармонизираната система), специфичните правила за произход за които ще станат постоянни, няма да намалее.

               1.4.4.Показатели за резултатите и за отражението

               Да се посочат показателите, които позволяват да се проследи изпълнението на предложението/инициативата.

                  Не е приложимо

               1.5.Мотиви за предложението/инициативата

               1.5.1.Нужди, които трябва да бъдат задоволени в краткосрочен или дългосрочен план

                  Не е приложимо

               1.5.2.Добавена стойност от намесата на ЕС

                  Предложението е от изключителната компетентност на Европейския съюз.

               1.5.3.Изводи от подобен опит в миналото

                  Не е приложимо

               1.5.4.Съгласуваност и евентуална синергия с други актове

                  Не е приложимо

               1.6.Срок на действие и финансово отражение

               ◻ Предложение/инициатива с ограничен срок на действие

               –◻
                     Предложение/инициатива в сила от [ДД/ММ]ГГГГ до [ДД/ММ]ГГГГ

               –◻
                     Финансово отражение от ГГГГ до ГГГГ

               ☒ Предложение/инициатива с неограничен срок на действие

               –Осъществяване с период на започване на дейност от 1.1.2020 г.,

               –последван от функциониране с пълен капацитет.

               1.7.Предвидени методи на управление
                  8

               ◻ Пряко управление от Комисията

               –◻ от нейните служби, включително от нейния персонал в делегациите на Съюза;

               –◻
                     от изпълнителните агенции

               ☒ Споделено управление с държавите членки

               ◻ Непряко управление чрез делегиране на задачи по изпълнението на бюджета на:

               –◻ трети държави или органите, определени от тях;

               –◻ международни организации и техните агенции (да се уточни);

               –◻ ЕИБ и Европейския инвестиционен фонд;

               –◻ органите, посочени в членове 208 и 209 от Финансовия регламент;

               –◻ публичноправни организации;

               –◻ частноправни организации със задължение за обществена услуга, доколкото предоставят подходящи финансови гаранции;

               –◻ частноправни организации на държава членка, на които е възложено осъществяването на публично-частно партньорство и които предоставят подходящи финансови гаранции;

               –◻ лица, на които е възложено изпълнението на специфични дейности в областта на ОВППС съгласно дял V от ДЕС и които са посочени в съответния основен акт.

               –Ако е посочен повече от един метод на управление, пояснете в частта „Забележки“.

               Забележки

                  Не е приложимо

               2.МЕРКИ ЗА УПРАВЛЕНИЕ

               2.1.Правила за мониторинг и докладване

               Да се посочат честотата и условията.

                  Не е приложимо

               2.2.Система за управление и контрол

               2.2.1.Установени рискове

                  Не е приложимо

               2.2.2.Информация за изградената система за вътрешен контрол

                  Не е приложимо

               2.2.3.Оценка на разходите и ползите от проверките и на очаквания риск от грешка

                  Не е приложимо

               2.3.Мерки за предотвратяване на измами и нередности

               Да се посочат съществуващите или планираните мерки за превенция и защита.

                  Не е приложимо

               3.ОЧАКВАНО ФИНАНСОВО ОТРАЖЕНИЕ НА ПРЕДЛОЖЕНИЕТО/ИНИЦИАТИВАТА

               3.1.Съответни функции от многогодишната финансова рамка и разходни бюджетни редове

               Не е приложимо

               3.2.Очаквано отражение върху разходите

               3.2.1.Обобщение на очакваното отражение върху разходите

               Не е приложимо

               3.2.2.Очаквано отражение върху бюджетните кредити за оперативни разходи

               –☒
                     Предложението/инициативата не налага използване на бюджетни кредити за оперативни разходи

               –◻
                     Предложението/инициативата налага използване на бюджетни кредити за оперативни разходи съгласно обяснението по-долу:

               3.2.3.Очаквано отражение върху бюджетните кредити за административни разходи

               3.2.3.1.Обобщение

               –☒
                     Предложението/инициативата не налага използване на бюджетни кредити за административни разходи

               –◻
                     Предложението/инициативата налага използване на бюджетни кредити за административни разходи съгласно обяснението по-долу:

               3.2.3.2.Очаквани нужди от човешки ресурси

               –☒
                     Предложението/инициативата не налага използване на човешки ресурси.

               –◻
                     Предложението/инициативата налага използване на човешки ресурси съгласно обяснението по-долу:

               3.2.4.Съвместимост с настоящата многогодишна финансова рамка

               –☒
                     Предложението/инициативата е съвместимо(а) с настоящата многогодишна финансова рамка.

               –◻
                     Предложението/инициативата налага препрограмиране на съответната функция от многогодишната финансова рамка.

                  Обяснете какво препрограмиране е необходимо, като посочите съответните бюджетни редове и суми.

                  Не е приложимо

               –◻
                     Предложението/инициативата налага да се използва Инструментът за гъвкавост или да се преразгледа многогодишната финансова рамка.

                  Обяснете какво е необходимо, като посочите съответните функции, бюджетни редове и суми.

                  Не е приложимо

               3.2.5.Участие на трети страни във финансирането

               –Предложението/инициативата не предвижда съфинансиране от трети страни.

               3.3.Очаквано отражение върху приходите

               –◻
                     Предложението/инициативата няма финансово отражение върху приходите.

               –☒
                     Предложението/инициативата има следното финансово отражение:

               върху собствените ресурси

               върху разните приходи

               млн. EUR (до третия знак след десетичната запетая)

                        Приходен бюджетен ред:

                        Налични бюджетни кредити за текущата финансова година

                        Отражение на предложението/инициативата
                           9

                        Година
                        N

                        Година
                        N+1

                        Година
                        N+2

                        Година
                        N+3

                        Предложението няма крайна дата

                        Статия 120

                        20 000 500 000

                        -5

                        -5

                        -5

                        -5

               За разните целеви приходи да се посочат съответните разходни бюджетни редове.

                  Не е приложимо

               Да се посочи методът за изчисляване на отражението върху приходите.

                  Някои химични продукти от позиции 2914 и 2915 по ХС, внасяни от Мексико, имат преференциална ставка на митото в размер на 0 % чрез временна дерогация, която изтича на 31 декември 2019 г. Ставката на митото по режима за най-облагодетелствана нация от 5,5 %, която би била приложима от 1 януари 2020 г., се отменя за тези химични продукти, тъй като дерогацията става постоянна.

                     (1)
                  ОВ C 326, 26.10.2012 г., стр. 146.

                     (2)
                  OВ L 157, 30.6.2000 г., стр. 10.

                     (3)
                  ОВ L 245, 29.9.2000 г., стр. 1167.

                     (4)
                  ОВ L 245, 29.9.2000 г., стр. 1, вж. ОВ L 157, 30.6.2000 г., стр. 10.

                     (5)
                  OВ L 276, 28.10.2000 г., стр. 45.

                     (6)
                  УД: управление по дейности; БД: бюджетиране по дейности.

                     (7)
                  Съгласно член 54, параграф 2, буква а) или б) от Финансовия регламент.

                     (8)
                  Подробности във връзка с методите на управление и позоваванията на Финансовия регламент могат да бъдат намерени на уебсайта BudgWeb:

                     http://www.cc.cec/budg/man/budgmanag/budgmanag_en.html

                     (9)
                  Що се отнася до традиционните собствени ресурси (мита, налози върху захарта), посочените суми трябва да бъдат нетни, т.е. брутни суми, от които са приспаднати 25 % за разходи по събирането.

    ---documentbreak---

               ЕВРОПЕЙСКА КОМИСИЯ
            Брюксел, 8.2.2017
            COM(2017) 64 final
            ПРИЛОЖЕНИЯ
            към
            Предложение за Решение на Съвета
            относно позицията, която да бъде приета от името на Европейския съюз в рамките на Съвместния комитет ЕС — Мексико във връзка с измененията на приложение III към Решение № 2/2000 на Съвместния съвет ЕО — Мексико от 23 март 2000 г. по отношение на определението на понятието „продукти с произход“ и методите за административно сътрудничество

               ПРИЛОЖЕНИЯ

               към

               Предложение за Решение на Съвета

               относно позицията, която да бъде приета от името на Европейския съюз в рамките на Съвместния комитет ЕС — Мексико във връзка с измененията на приложение III към Решение № 2/2000 на Съвместния съвет ЕО — Мексико от 23 март 2000 г. по отношение на определението на понятието „продукти с произход“ и методите за административно сътрудничество

               РЕШЕНИЕ №.../... НА СЪВМЕСТНИЯ КОМИТЕТ ЕВРОПЕЙСКИ СЪЮЗ — МЕКСИКО

               от XX XXXXXX XXXX година

               във връзка с измененията на приложение III към Решение № 2/2000 на Съвместния съвет ЕО — Мексико от 23 март 2000 г. относно определението на понятието „продукти с произход“ и методите на административно сътрудничество

               СЪВМЕСТНИЯТ КОМИТЕТ,

               като взе предвид Решение № 2/2000 на Съвместния съвет ЕС — Мексико от 23 март 2000 г. (наричано по-долу „Решение № 2/2000“) и приложение III към него, и по-специално член 38 от него,

               като има предвид, че:

               (1)
                     В приложение III към Решение № 2/2000 се установяват правилата за произход на продуктите, произхождащи от територията на страните по Споразумението.

               (2)
                     Европейският съюз е в митнически съюзи съответно с Княжество Андора и с Република Сан Марино и в резултат на това стоките с произход от Мексико се ползват от преференциално третиране, когато се изнасят за тези две държави.

               (3) Беше постигнато споразумение, че Мексико ще приема продуктите, включени в глави 25—97 от Хармонизираната система и с произход от Княжество Андора, както и продукти, включени в глави 1—97 от Хармонизираната система и с произход от Република Сан Марино, като продукти с произход от ЕС по смисъла на приложение III към Решение № 2/2000.

               (4)
                     Към приложение III към Решение № 2/2000 следва да бъде добавено ново допълнение VI, което да позволи при внос от Мексико посочените продукти да се третират като продукти с произход от Европейския съюз и в което да се установят разпоредби относно прилагането на приложение III за същите продукти.

               (5)
                     На XX/XX/2017 г. Съвместният комитет прие Решение № 1/2017, с което за четвърти път се удължава срокът на прилагане на специфичните правила за произход за някои химични продукти от позиции 2914 и 2915 по Хармонизираната система. Удължаването на срока, предвидено в Решение № 1/2017, се прилага до 31 декември 2019 г.

               (6)
                     Счита се за уместно да се предвиди специфичните правила за произход, чието прилагане бе удължено по силата на приложение I към Решение № 1/2017, да се прилагат безсрочно, тъй като те са в съответствие с принципите за осъвременяване на Споразумението между Мексико и Европейския съюз.

               (7)
                     Приложение III към Решение № 2/2000 на Съвместния съвет ЕО — Мексико, следва да бъде съответно изменено,

               ПРИЕ НАСТОЯЩОТО РЕШЕНИЕ:

               Член 1

               1. Допълнение II към приложение III към Решение № 2/2000 се изменя, както е посочено в приложение I към настоящото решение.

               2. Към приложение III към Решение № 2/2000 се добавя ново допълнение VI, съдържащо се в приложение II към настоящото решение.

               Член 2

               Настоящото решение влиза в сила на първия ден от втория месец, следващ датата, на която страните са се уведомили взаимно за приключването на необходимите за целта процедури.

               Съставено в XXXX, на XX XXXX 2017 г.

               За Съвместния комитет

               ПРИЛОЖЕНИЕ I

               В допълнение II към приложение III към Решение № 2/2000 текстът за позиции 2914 и 2915 по ХС се заменя със следното:

                        „Позиция по ХС

                        Описание на продукта

                        Обработка или преработка, осъществена върху материали без произход, която придава произход

                        (1)

                        (2)

                        (3)                  или                     (4)

                        ex 2914

                        Диацетоналкохол

                        Метилизобутилкетон

                        Мезитилов оксид

                        Производство от ацетон

                        Производство, при което се извършва химична реакция*

                        2915

                        Наситени ациклени монокарбоксилни киселини, и техните анхидриди, халогениди, пероксиди и пероксикиселини; техните халогено-, сулфо-, нитро- или нитрозопроизводни

                        Производство от материали от която и да било позиция. При все това стойността на всички използвани материали от позиции 2915 и 2916 не може да надвишава 20 % от цената на продукта франко завода

                        Производство, при което стойността на всички използвани материали не надвишава 40 % от цената на продукта франко завода

                        Оцетен анхидрид, етилов и n-бутилов ацетат, винилов ацетат, изопропилов и метиламилов ацетат, моно-, ди- или трихлороцетни киселини, техните соли и естери

                        Производство от материали от която и да било позиция. При все това стойността на всички използвани материали от позиция 2916 не може да надвишава 20 % от цената на продукта франко завода

                        Производство, при което се извършва химична реакция**

               *
                     „Химичната реакция“ е процес (включително биохимичен процес), в резултат на който се получава молекула с нов строеж чрез разкъсване на вътрешномолекулните връзки и образуване на нови вътрешномолекулни връзки или чрез промяна на пространственото разположение на атомите в молекулата.

               Следните процеси не следва да се вземат предвид за целите на произхода:

               а)
                     разтваряне във вода или в други разтворители;

               б)
                     отстраняване на разтворители, включително на вода в качеството ѝ на разтворител; или

               в)
                     добавяне или отстраняване на кристализационна вода.

               **
                     „Химичната реакция“ е процес (включително биохимичен процес), в резултат на който се получава молекула с нов строеж чрез разкъсване на вътрешномолекулните връзки и образуване на нови вътрешномолекулни връзки или чрез промяна на пространственото разположение на атомите в молекулата.

               Следните процеси не следва да се вземат предвид за целите на произхода:

               а)
                     разтваряне във вода или в други разтворители;

               б)
                     отстраняване на разтворители, включително на вода в качеството ѝ на разтворител; или

               в)
                     добавяне или отстраняване на кристализационна вода. “

               ПРИЛОЖЕНИЕ II

               Към приложение III към Решение № 2/2000 се добавя следното допълнение VI:

               „Допълнение VI

               КНЯЖЕСТВО АНДОРА И РЕПУБЛИКА САН МАРИНО

               1.
                     Докато е в сила митническият съюз, създаден с Решение 90/680/ЕИО на Съвета от 26 ноември 1990 г.
                  1
               , продуктите с произход от Княжество Андора, включени в глави 25—97 от Хармонизираната система, се приемат от Мексико в рамките на същия митнически режим като предоставения на продуктите, внасяни или с произход от Европейския съюз.

               2.
                     Докато е в сила митническият съюз, създаден с Решение 90/680/ЕИО на Съвета от 26 ноември 1990 г.1, продуктите с произход от Мексико, включени в глави 25—97 от Хармонизираната система, се ползват от същото преференциално тарифно третиране при внасянето си в Андора, с каквото се ползват в Европейския съюз.

               3.
                     Докато е в сила Споразумението за сътрудничество и митнически съюз между Европейската икономическа общност и Република Сан Марино, сключено в Брюксел на 16 декември 1991 г., продуктите с произход от Република Сан Марино, включени в глави 1—97 от Хармонизираната система, се приемат от Мексико в рамките на същия митнически режим като предоставения на продуктите, внасяни или с произход от Европейския съюз.

               4.
                     Докато е в сила Споразумението за сътрудничество и митнически съюз между Европейската икономическа общност и Република Сан Марино, сключено в Брюксел на 16 декември 1991 г., продуктите с произход от Мексико, включени в глави 1—97 от Хармонизираната система, се ползват от същото преференциално тарифно третиране при внасянето си в Република Сан Марино, с каквото се ползват в Европейския съюз.

               5.
                     Приложение III към Решение № 2/2000 на Съвместния съвет ЕО — Мексико от 23 март 2000 г. относно определението на понятието продукти с произход и методите на административно сътрудничество се прилага с необходимите изменения за търговията с продуктите, посочени в точки 1—4.

               6.
                     Износителят или негов упълномощен представител трябва да впише „Мексико“, както и „Княжество Андора“ или „Република Сан Марино“ в клетка 2 от сертификата за движение EUR.1 или в декларацията върху фактура. В допълнение тази информация се вписва в клетка 4 от сертификата за движение EUR.1 или в декларацията върху фактура в случая на продукти с произход от Княжество Андора или Република Сан Марино.

               7.
                     Европейският съюз изпраща на Мексико образци на сертификатите за движение EUR.1, печатите, които трябва да се използват от Княжество Андора и Република Сан Марино, както и адресите на органите, отговорни за процеса на проверки в Княжество Андора и Република Сан Марино.

               8.
                     Ако компетентните правителствени органи на Княжество Андора или Република Сан Марино не спазват разпоредбите на приложение III, Мексико може да отнесе случая до Специалния комитет за митническо сътрудничество и правила за произход, създаден по силата на член 17 от Решение № 2/2000, с цел да се установят подходящи мерки за разрешаване на въпроса.“

                     (1)
                  Решение 90/680/ЕИО на Съвета от 26 ноември 1990 г. за сключване на Споразумение под формата на размяна на писма между Европейската икономическа общност и Княжество Андора (OВ L 374, 31.12.1990 г., стр. 13).